UtusanTV

UtusanTV ialah sebuah laman web berita Malaysia yang ditubuhkan sejak 1 Januari 2021. Ia dibangunkan oleh sekumpulan mantan wartawan Utusan Melayu (Malaysia) Berhad (UMMB) yang kehilangan kerja apabila syarikat itu ditutup pada 9 Oktober 2019. Ia diterajui oleh ketua pengarangnya, Datuk Zulkefli Hamzah yang merupakan pengarang Utusan Malaysia sebelum akhbar tersebut diberhentikan penerbitannya pada 2019.

Latar belakang 
Utusan TV dibangunkan oleh Zulkefli Hamzah dan kumpulan bekas wartawan Utusan Malaysia dan mula beroperasi pada 1 Januari 2021. Terdahulu, Zulkefli yang merupakan bekas pengarang Utusan Malaysia tidak dilibatkan dalam penerbitan semula akhbar yang beliau pernah terajui oleh pemilik baharu syarikat tersebut, Media Mulia. Dengan sokongan sekumpulan rakan-rakan, beliau membeli Utusan Binders Sdn Bhd, sebuah anak syarikat UMMB yang memegang permit enam majalah syarikat penerbitan itu, iaitu Mastika, Wanita, Saji, Hijab, URTV dan Al-Islam.

Isu dan tengkarah

Sekatan capaian 
Pada 7 Ogos 2023, portal berita UtusanTV tidak boleh dicapai oleh sesetengah pengguna perkhidmatan internet Unifi dan Maxis. Tindakan sekatan tersebut telah mendapat perhatian beberapa pertubuhan seperti BERSIH. dan Gerakan Media Merdeka (GeraMM), lebih-lebih lagi sekatan telah dibuat dalam fasa enam buah negeri sedang menghadapi pilihan raya peringkat negeri masing-masing.

Rujukan 

Penubuhan 2021 di Malaysia
Akhbar di Malaysia
Laman web berita Malaysia
Laman web bahasa Melayu